Discussió:Llista de plaques commemoratives de Barcelona (Ciutat Vella)

message: El sonet "Adéu" del carrer Comtal no és al número 1 (tocant al Portal de l'Àngel), sinó a l'última casa dels parells, tocant al carrer Magdalenes / Via Laietana. Hi vaig passar ahir. --Enric (discussió) 16:28, 27 març 2013 (CET)

message: Si es mira la fitxa de Sant Antoni de Padua, es veu que hi ha una escultura bastant gran. Potser estaria bé, separar l'escultura del Sant i enviar-la amb les altres escultures i deixar aquí només la placa. Herodotptlomeu (disc.) 23:43, 3 maig 2013 (CEST)
replies: text: És un cas estrany. A mi no em sembla una placa, sinó una fornícula amb una inscripció, però no hi ha cap dada sobre l'escultura, ni descripció ni autor. Es podria traslladar de llista, però o a una o a l'altra, no duplicada. --V.Riullop (parlem-ne) 19:57, 4 maig 2013 (CEST)
replies: text: :Estic d'acord. Herodotptlomeu (disc.) 20:39, 4 maig 2013 (CEST)
replies: text: ::Potser és perquè el catàleg recull totes les plaques però, en general, no recull les escultures en façanes d'edificis privats. Aleshores, la placa hi entra, però l'escultura no, tot i ser més interessant.--Pere prlpz (disc.) 13:52, 18 maig 2013 (CEST)
thread_title:  Sant Antoni de Padua 

message: M'estranya que a la llista de plaques de Ciutat Vella no hi surti cap referència a l'auca del carrer Petritxol, distribuïda en diversos plafons ceràmics al llarg de tot el carrer... --Enric (discussió) 14:22, 4 maig 2013 (CEST)
thread_title:  Auca del carrer Petritxol 

message: La placa en llatí dedicada a Carles III no és als jardins del Doctor Fleming sinó a la façana de l'antiga Acadèmia de Medicina, davant per davant de la Casa de Convalescència, actual IEC. --88.27.194.64 (discussió) 14:01, 11 maig 2013 (CEST) [aquest que va dir això era jo, que no sé per què ara m'haig d'identificar cada vegada que obro una sessió, cosa que abans no em passava, i me'n vaig oblidar. --Enric (discussió) 12:28, 12 maig 2013 (CEST)
replies: text: Correcte, no és a la façana que dóna als jardins sinó en la façana del passatge interior. --V.Riullop (parlem-ne) 16:17, 11 maig 2013 (CEST)
thread_title:  A Carles III 

message: De les tres plaques dedicades a Josep Anselm Clavé a la plaça Duc de Medinaceli núm. 2, només n'he trobat dues, les que estan en català (una sobre l'altra), però la del text en castellà no l'he localitzada. Per cert, tampoc no he trobat la que, segons la llista, hi ha al mercat de la Boqueria (la de Ramon Cabau), si més no a l'emplaçament que diu allà: plaça de Sant Josep / carrer de les Cabres... --Enric (discussió) 01:52, 18 maig 2013 (CEST)
thread_title:  Plaques Clavé i Boqueria 

message: He canviat l'adreça de les plaques, que són (juntes) a la façana de l'església i no al carrer Cardenal Casañas 21, que seria la casa de la congregació de la Puríssima Sang, que just és al davant.--Pere prlpz (disc.) 22:38, 19 maig 2013 (CEST)
thread_title:  Plaques cardenal Casañas i 400 anys dels gegants del Pi 

message: La placa de l'antic carrer Claveguera no és al número que indica la fitxa, sinó a la cantonada amb el carrer Sant Pere Més Baix. La confusió ve del fet que a la façana hi ha una placa antiga on diu "Casa núm. 17". No he trobat la placa del Corpus que en teoria hi ha a Sant Pere Més Baix, ni la del Mesón de Santo Domingo, del c. Rec Comtal. Per cert, en aquest edifici ara hi ha un hotel. --Enric (discussió) 22:56, 23 maig 2013 (CEST)
thread_title:  Plaques del barri de Sant Pere